双调・雁儿落过得胜令
作者：刘庭信
朝代：元

paragraphs: 懒栽番岳花，学种樊迟稼。
心闲梦寝安，志满忧愁大。
无福享荣华，有分受贫乏。
燕度春秋社，蜂喧早晚衙。
茶瓜，林下渔樵话。
桑麻，山中宰相家。
下一局不死棋，论一着长生计。
服一丸延寿丹，养一口元阳气。
看一片岭云飞，听一会野猿啼。
化一钵千家饭，穿一领百衲衣。
枕一块顽石，落一觉安然睡。
对一派清溪，悟一生玄妙理。
套数。